《初冬游樵舟中同伍国开有开望新月有赋》
明代·李孙宸

江畔看新月，芦汀一系舟。蟾寒光乍减，兔小练初浮。

未辨云山色，仍怜乌鹊愁。赠君不盈手，聊共对清幽。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。